જોકે રશિયાની ટીમને હળવાશથી લઈ શકાય તેમ નથી. વિશ્વ રેન્કિંગના મામલે રશિયાની ટીમ ભલે વિશ્વકપમાં ભાગ લઈ રહેલી ટીમોમાં સૌથી નીચલા ક્રમે હોય, પરંતુ ઘરેલુ દર્શકોના સમર્થનથી ટીમે અત્યાર સુધી શાનદાર પ્રદર્શન કર્યું છે. ગ્રૂપ સ્ટેજમાં સાઉદી આરબ અને ઇજિપ્તને એકતરફી મુકાબલામાં માત આપ્યા બાદ રશિયાએ ઉરુગ્વે સામે હારનો સામનો કરવો પડ્યો હતો. તેણે અંતિમ-૧૬માં સ્પેન જેવી મજબૂત ટીમને વર્લ્ડકપની બહાર ફેંકી દીધી હતી.